# Fishleg

### Izvor: Wikipedija

Kapetan Fishleg je fiktivni lik iz stripa Zagor. On je kapetan Golden Baby, broda za lov na kitove.

Fishlegovo pravo ime je Charles Humbold a nadimak Fishleg (eng. "Riblja noga") je dobio zbog umjetne noge od kitove kosti koju nosi na mjestu izgubljene desne. Fishleg je bio kapetan jednog kitolovca sve dok mu jedan kit nije potopio brod. Kako mu više ni jedan brodovlasnik nije htio povjeriti brod, Fishleg je skupio sav svoj novac i otvorio gostionicu na obali jezera Erie. Poslovi su mu dobro išli ali on je čuo priču o kitu u jezeru te je prodao gostionicu, kupio stari brodić i pošao u lov. Putem je spasio Zagora i Chica koji su bili žrtve kita koji im je prevrnuo čamac. Sljedeće noći su susreli kita ali on je sa lakoćom prevrnuo i potopio Fishlegov brod. Iz brodoloma su se spasili samo Fishleg, Zagor i Chico te otplivali do obližnjeg otoka sa kojeg su ujutro vidjeli "kita" i sa zaprepaštenjem otkrili da je to podmornica profesora Hellingena, starog Zagorova neprijatelja, koji je pomoću nje popravljao Titana, divovskog robota kojeg je izradio i koji je Zagorovom zaslugom završio na dnu jezera. Hellingenovi ljudi su zarobili Zagora, Chica i Fishlega te je Hellingen drogirao Zagora kako bi mu ovaj pomogao popraviti Titana. No Zagor se uspio othrvati utjecaju droge i uništiti i Titana i podmornicu. Kada je Hellingen pokušao ubiti Zagora, Fishleg ga je pogodio harpunom te su oni pobjegli dok je Hellingeov laboratorij eksplodirao. Tada su Indijanci iz okolice, iz zahvalnosti što je "kit" uništen, dali Fishlegu vreću zlata.

Fishleg je nakon toga na kredit kupio brod Golden Baby kako bi se vratio starom poslu i nastanio se u ribarskom gradu Port Whale na sjeveroistočnoj obali SAD-a. No neki su kitolovci, koji su pošli u lov u daleko, neistraženo sjeverno područje, nestali, i Fishleg je organizirao spailačku ekspediciju. S njime su pošli i Zagor i Chico te je otkriveno da pisade nestalih brodova bile žrtve Vikinga koji žive u tom području i čiji su se pretci naselili ondje 700 godina ranije. Fishleg i Zagor su uz pomoć Indijanaca Naskapa oslobodili zarobljenu posadu a Vikinzi su se presilili na Floridu kako bi ondje lakše obrađivali zemlju.

Dobavljeno iz "http://hr.wikipedia.org../../../f/i/s/Fishleg.html"

Kategorija: Likovi iz stripa Zagor

##### Views

- Članak
- Razgovor
- Trenutna inačica

##### Traži